b"\n_START_ARTICLE_\nZdru\xc5\xbeeni arabski emirati\n_START_SECTION_\nFizi\xc4\x8dni opis\n_START_PARAGRAPH_\nZdru\xc5\xbeeni arabski emirati ( ali na kratko ZAE ) so obmorska pu\xc5\xa1\xc4\x8davska dr\xc5\xbeava._NEWLINE_Lega: ZAE le\xc5\xbeijo na jugovzhodu Arabskega polotoka v Jugozahodni Aziji._NEWLINE_Meje: na severu meji na Perzijski zaliv, na severovzhodu na Omanski zaliv in Oman, na jugu in zahodu pa na Savdsko Arabijo._NEWLINE_Povr\xc5\xa1ina: 83,600 km\xc2\xb2_NEWLINE_Perzijski zaliv ima veliko otokov in precej raz\xc4\x8dlenjeno obalo. Skoraj celotno povr\xc5\xa1ino dr\xc5\xbeave pokriva pu\xc5\xa1\xc4\x8dava. Samo na vzhodnem koncu dr\xc5\xbeave je Hajjarska gorska veriga (Hajjar v arab\xc5\xa1\xc4\x8dini pomeni \xe2\x80\x9cskalne gore\xe2\x80\x9c). Na jugu in zahodu glavnega mesta Abu Dabi, se nahaja pu\xc5\xa1\xc4\x8dava Rub' al-Khali. Pu\xc5\xa1\xc4\x8davski predel mesta Abu Dabi obsega dve glavni oazi z ustreznimi koli\xc4\x8dinami podzemne vode za stalna naselja in poljedelstvo. Tukaj rastejo pravi datljevec, akacija in evkaliptova drevesa. V pu\xc5\xa1\xc4\x8davi je rastlinstvo zelo redko in je sestavljeno iz trav in trnja. Domorodno \xc5\xbeivalstvo je skoraj izumrlo zaradi intenzivnega lova. Obalne ribe in sesalci so predvsem sku\xc5\xa1e, ostri\xc5\xbe in tuna, kakor tudi morski psi in kiti._NEWLINE_Podnebje: podnebje Zdru\xc5\xbeenih arabskih emiratov je subtropsko in su\xc5\xa1no z milimi zimami in vro\xc4\x8dimi poletji. V juliju in avgustu temperatura na obali lahko dose\xc5\xbee tudi 48 \xc2\xb0C in takrat piha tudi vla\xc5\xbeen jugovzhodni veter, poznan kot Sharqi. Januarja in februarja pa temperatura dose\xc5\xbee 10 \xc2\xb0C. V ZAE le malokrat de\xc5\xbeuje. Obala je nagnjena k ob\xc4\x8dasnim, ampak silnim nevihtam prahu, ki lahko mo\xc4\x8dno zmanj\xc5\xa1ajo vidljivost. ZAE nima rek, ampak so zna\xc4\x8dilni vadi, ki ozna\xc4\x8dujejo suho re\xc4\x8dno dolino.\n_START_SECTION_\nGospodarstvo\n_START_PARAGRAPH_\nZAE ima odprto gospodarstvo, s \xc5\xa1estim najve\xc4\x8djim dohodkom na prebivalca na svetu. Izvoz surove nafte in zemeljskega plina, imata pomembno vlogo v gospodarstvu dr\xc5\xbeave, \xc5\xa1e posebej v emiratu Abu Dabi. Ve\xc4\x8d kot 85% gospodarstva Zdru\xc5\xbeenih arabskih emiratov temelji na izvozu naravnih virov. Prva naftna dru\xc5\xbeba je izvozila prvo po\xc5\xa1iljko nafte iz Abu Dabija v letu 1962. Prihodki nafte so se s\xc4\x8dasoma pove\xc4\x8dali. Vladar Abu Dabija, \xc5\xa0ejk Zajed bin Sultan Al Nahyan, je s pridobljenim denarjem vzpostavil \xc5\xa1irok program za gradnjo \xc5\xa1ol, stanovanj, bolni\xc5\xa1nic in cest._NEWLINE_Industrija: kovinska industrija (predvsem aluminij, jeklo, \xc5\xbeelezo), skupaj s tekstilnim sektorjem se zelo hitro razvijata in napoveduje se, da bosta v naslednjih 40-60 letih prehitela naftne prihodke in izvoz zemeljskega plina. V 19. in 20. stoletju je bila trgovina biserov pomemben vir prihodkov za ZAE. Turisti\xc4\x8dni sektor je zelo pomemben, saj je prispeval k temu, da je dr\xc5\xbeavna vlada  investirala v zelo drago infrastrukturo, ki vklju\xc4\x8duje tudi Burj Khalifo, najvi\xc5\xa1jo stavbo na svetu, Dubai World Central International Airport, ki je najdra\xc5\xbeje letali\xc5\xa1\xc4\x8de na svetu ter tri Palm Islands, najve\xc4\x8dje umetne otoke na svetu. Drugi projekti vklju\xc4\x8dujejo Dubai Mall, najve\xc4\x8dji nakupovalni center, in umetni arhipelag, imenovan The World. Turisti\xc4\x8dna industrija zelo hitro raste v Dubaju. Tam gradijo Dubailand, ki naj bi postal najve\xc4\x8dji zabavi\xc5\xa1\xc4\x8dni park na svetu. Vendar pa je glavna skrb, da lahko ta gradbeni razcvet ustvari krizo dr\xc5\xbeavnega prora\xc4\x8duna, kot se je zgodilo v Dubaju, kjer so lokalne banke pred kratkim odlo\xc4\x8dile, da bodo kr\xc4\x8dile posojila. To je vplivalo na trg nepremi\xc4\x8dnin v Dubaju. _NEWLINE_Glavni uvoz Zdru\xc5\xbeenih arabskih emiratov so industrijski proizvodi, stroji, oprema in vozila._NEWLINE_Kmetijstvo: kmetijstvo v Zdru\xc5\xbeenih arabskih emiratih, vklju\xc4\x8dno z ribolovom, je predstavljalo manj\xc5\xa1i del gospodarstva v za\xc4\x8detku leta 1990. Od nastanka ZAE, sta razpolo\xc5\xbeljivost kapitala in povpra\xc5\xa1evanje po sve\xc5\xbeih pridelkih za\xc4\x8dela spodbujati razvoj kmetijstva. Glavna obmo\xc4\x8dja gojenja so Sadaqah v Ras al-Khaimah. Falaj al Mualla v Umm al Quwain, vadi ADH Dhayd v Sharjah, Al Awir v Dubaju in obalno obmo\xc4\x8dje v Fujairah. Ta obmo\xc4\x8dja zavzemajo skupno 160.000 hektarjev. Ve\xc4\x8dina obdelovalnih povr\xc5\xa1in v ZAE je namenjena pridelovanju pravega datljevca. Gojijo jih v malih oazah. ZAE tudi finan\xc4\x8dno podpirajo kmete. Na primer, vlada ponuja 50-odstotno subvencijo za gnojila, semena in pesticide. Prav tako zagotavlja posojila za kmetijske stroje in tehni\xc4\x8dno pomo\xc4\x8d. ZAE imajo enain\xc5\xa1tirideset kmetijskih enot. \xc5\xa0tevilo kmetov se vedno bolj pove\xc4\x8duje. Pomanjkanje obdelovalnih povr\xc5\xa1in, vro\xc4\x8dina, periodi\xc4\x8dne jate kobilic in omejena oskrba z vodo so glavne ovire za kmetijstvo. Zaradi tega je moralo ve\xc4\x8d kmetij prenehati s pridelavo. Med letoma 1979 in 1985, se je kmetijska proizvodnja pove\xc4\x8dala za \xc5\xa1estkrat toliko . Kljub temu, so ZAE v 90-ih letih uva\xc5\xbeali pribli\xc5\xbeno 70 odstotkov svojih potreb hrane. Glavni rastlinski pridelki, ki zadostujejo skoraj vsem dr\xc5\xbeavnim potrebam so: paradi\xc5\xbenik, zelje, jaj\xc4\x8devci, squash (rastlina podobna bu\xc4\x8di) in cveta\xc4\x8da. Ve\xc4\x8dina zelenjave prihaja iz Ras al-Khaimaha. Poleg pravega datljeveca, so druge sadne rastline agrumi in mango. V ZAE imajo razvito perutninstvo in proizvajajo veliko mleka. Precej\xc5\xa1nji prihodki so bili namenjeni za pogozdovanje in parke.\n_START_SECTION_\nKultura\n_START_PARAGRAPH_\nPrehrana: kuhinja Zdru\xc5\xbeenih arabskih emiratov je me\xc5\xa1anica \xc5\xa1tevilnih bli\xc5\xbenjevzhodnih in azijskih kuhinj. Sodobna prehrana Zdru\xc5\xbeenih arabskih emiratov vsebuje jedi s celega sveta. Jedi, ki so del kuhinje Zdru\xc5\xbeenih arabskih emiratov vklju\xc4\x8dujejo: arabski kruh, kamelje meso, dateljne, ribe, kebab in ov\xc4\x8dje meso. V ZAE pijejo \xc5\xa1e posebej tradicionalni \xc4\x8daj in kamelje mleko._NEWLINE_Glasba: glasba Zdru\xc5\xbeenih arabskih emiratov, izhaja iz glasbene tradicije Eastern Arabia. Plesne pesmi ribi\xc4\x8dev na tem obmo\xc4\x8dju so tudi dobro poznane. Liwa je vrsta glasbe in plesa, ki se je raz\xc5\xa1irila prete\xc5\xbeno v skupnostih, v katerih so potomci Bantu ljudstev iz regije Afri\xc5\xa1ka velika jezera ._NEWLINE_\xc5\xa0port: v Zdru\xc5\xbeenih Arabskih Emiratih je \xc5\xa1port zelo raz\xc5\xa1irjen in priljubljen. Najbolj priljubljen \xc5\xa1port je nogomet. Drugi priljubljeni \xc5\xa1porti so: tenis, namizni tenis, kolesarstvo, golf, badminton, kriket, ko\xc5\xa1arka, dirke s kamelami in rugby._NEWLINE_Knji\xc5\xbeevnost: poezija iz Zdru\xc5\xbeenih arabskih emiratov ima velik vpliv na kulturo, pri \xc4\x8demer je arabska dr\xc5\xbeava v Perzijskem zalivu. Stil in obliko anti\xc4\x8dnega pesni\xc5\xa1tva v ZAE je mo\xc4\x8dno spremenil arabski u\xc4\x8denjak  Al Khalil Ahmed bin v 8. stoletju.\n_START_SECTION_\nZanimivosti\n_START_PARAGRAPH_\nDubaj nima sistema naslovov ter nima po\xc5\xa1tne kode. \xc4\x8ce \xc5\xbeeli po\xc5\xa1iljatelj pravilno poslati paket, mora na pismu nakazati pravilno smer do cilja omenjenega paketa. Dubaj nima kanalizacijskega sistema, namesto tega uporabljajo tovornjake, ki vozijo iztrebke celaga mesta dale\xc4\x8d naokrog. \xc4\x8ce \xc5\xbeelite piti alkohol doma, morate pridobiti dovoljenje. V Dubaju je \xc5\xa1e igri\xc5\xa1\xc4\x8de za golf, ki zahteva 4.000.000 litrov vode na dan. V Dubaju gradijo Masdar City, mesto, ki se bo v celoti vzdr\xc5\xbeevalo na osnovi son\xc4\x8dne energije in drugih obnovljivih virov energije. Bo trajnostno, brez oglji\xc4\x8dnega odtisa in brez odpadkov. V Dubaju so zgradili umetno oto\xc4\x8dje, imenovano The World (slovensko Svet). 20,25\xc2\xa0% operativnih \xc5\xbeerjavov na svetu se nahaja v Dubaju._NEWLINE_ZAE kljub temu, da je velik izvoznik nafte je tudi glavni investitor v son\xc4\x8dno energijo._NEWLINE_Ljudje, ki \xc5\xbeivijo v Dubaju v 80. nadstropju najvi\xc5\xa1je stavbe na svetu Burj Khalifa, morajo po\xc4\x8dakati 2 dodatni minuti pred prekinitvijo svojega posta v svetem mesecu Ramadan, saj bodo lahko videli sonce dlje kakor tisti, ki so na cesti._NEWLINE_Perzijski zaliv je tudi znan kot Obala Piratov. Do leta 1853, naj bi plemena, ki so tam \xc5\xbeivela oropala trgovske ladje iz Indije. Rodovi istih dru\xc5\xbein, ki so vladale nad tistimi plemeni, so danes na vladi v Zdru\xc5\xbeenih arabskih emiratih._NEWLINE_Zdru\xc5\xbeeni arabski emirati so podarili prenosni ra\xc4\x8dunalnik vsakemu \xc5\xa1tudentu v ameri\xc5\xa1ki dr\xc5\xbeavi Missouri, potem, ko je tiste kraje opusto\xc5\xa1il tornado._NEWLINE_Znani neboti\xc4\x8dnik Chrysler Building na Manhattnu je skoraj v celoti v lasti emirata Abu Dabi. Ferrari ima v lasti v Abu Dabiju najve\xc4\x8dji pokriti tematski park na svetu. Imenuje se Ferrari World."